b'\n_START_ARTICLE_\nKislikavec\n_START_SECTION_\nOpis\n_START_PARAGRAPH_\nV vi\xc5\xa1ino dose\xc5\xbee med 10 in 20, izjemoma do 30 m in ima premer debla do 50, izjemoma do 60 cm. Listi so dolgi med 8 in 20 cm ter \xc5\xa1iroki med 4 in 9 cm in imajo nazob\xc4\x8dan rob. Poleti so temno zelene barve, v jeseni pa se obarvajo \xc5\xbeivo rde\xc4\x8de. Cvetovi so bele barve in imajo obliko zvon\xc4\x8dkov. Dolgi so med 6 in 9\xc2\xa0mm, zbrani pa so v metlasta socvetja, ki v dol\xc5\xbeino merijo med 15 in 25 cm. Drevo ima plitve korenine in potrebuje za rast kislo zemljo. _NEWLINE_Zaradi prijetnega videza in dobrega medenja je kislikavec priljubljen med \xc4\x8debelarji. To je eden od razlogov, da so kislikavec zanesli v Evropo, kjer je ponekod postal invaziven.'